Ҡаҙағстанда протест акциялары () 2022 йылдың 2 ғинуарында шыйыҡландырылған газға хаҡтарҙың ҡырҡа күтәрелеүенән һуң башлана, Ҡаҙағстан Президенты Ҡасым-Йомарт Тоҡаев фекеренсә, быға 2022 йылдың 1 ғинуарынан электрон сауҙа майҙансыҡтары һәм биржалар аша шыйыҡландырылған газға хаҡтарҙың тулыһынса баҙар формалашыуына күсеү сәбәпсе була, шул уҡ ваҡытта Ҡаҙағстан энергетика министрлығына, шулай уҡ газ менән тәьмин итеү эре компанияларыxa0— «КазМунайГаз» һәм «Ҡаҙаҡгаз»-ға айырым ғәйеп тағыла. Протест акциялары нефтселәр ҡалаһы Жаңаөзенда башлана, әммә тиҙ арала башҡа ҡалаларға ла тарала: Алматы, Аҡтау, Аҡтүбә, Ҡарағанда, Нур-Солтан, Шымкент, Кокшетау һәм Уральск. Акцияла ҡатнашыусылар тиҙ арала иҡтисади талаптарҙан сәйәси талаптарға күсәxa0— хөкүмәттең отставкаға китеүен һәм илдең элекке президенты Нурсолтан Назарбаевтың сәйәсәттән ситләшеүен талап итә. Ул протест акциялары башланған мәлдә Ҡаҙағстандың Именлек Советы рәйесе һәм Ҡаҙағстандың Конституцион советы ағзаһы вазифаларын биләй.